CELEX: 32005R1177
Language: sk
Date: 2005-07-20 00:00:00
Title: Nariadenie Komisie (ES) č. 1177/2005 z 20. júla 2005, ktorým sa mení a dopĺňa nariadenie (ES) č. 1238/95 stanovujúce pravidlá pre uplatňovanie nariadenia Rady (ES) č. 2100/94, pokiaľ ide o poplatky, ktoré sa platia Úradu Spoločenstva pre odrody rastlín

21.7.2005   
            
            
               SK
            
            
               Úradný vestník Európskej únie
            
            
               L 189/26
            
         NARIADENIE KOMISIE (ES) č. 1177/2005
   z 20. júla 2005,
   ktorým sa mení a dopĺňa nariadenie (ES) č. 1238/95 stanovujúce pravidlá pre uplatňovanie nariadenia Rady (ES) č. 2100/94, pokiaľ ide o poplatky, ktoré sa platia Úradu Spoločenstva pre odrody rastlín
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2100/94 z 27. júla 1994 o právach Spoločenstva pre odrody rastlín (1), najmä na jeho článok 113,
   po konzultácii so správnou radou,
   keďže:
   
               (1)
            
            
               Nariadenie Komisie (ES) č. 1238/95 z 31. mája 1995 stanovujúce pravidlá pre uplatňovanie nariadenia Rady (ES) č. 2100/94, pokiaľ ide o poplatky, ktoré sa platia Úradu Spoločenstva pre odrody rastlín (2), pevne stanovuje poplatky vyberané Úradom Spoločenstva pre odrody rastlín (ďalej len „úrad“) a výšku týchto poplatkov.
            
         
               (2)
            
            
               Predpokladá sa, že finančné rezervy úradu prekročia minimálne do konca roka 2005 sumu potrebnú na zabezpečenie kontinuity svojich činností. Ročný poplatok, ktorý majú držitelia práv Spoločenstva pre odrody rastlín zaplatiť úradu za roky 2006 a 2007, a poplatky súvisiace s technickými skúškami v roku 2006 by sa preto nemali zvýšiť tak, ako je stanovené v nariadení (ES) č. 1238/95.
            
         
               (3)
            
            
               Ustanovenie nariadenia (ES) č. 1238/95, pokiaľ ide o poplatky za vystavovanie kópií, by sa malo zmeniť a doplniť s cieľom zohľadniť zmenu a doplnenie nariadenia Komisie (ES) č. 1239/95 z 31. mája 1995, ktoré stanovuje vykonávacie pravidlá pre uplatňovanie nariadenia Rady (ES) č. 2100/94, čo sa týka konania pred Úradom Spoločenstva pre odrody rastlín (3) nariadením (ES) č. 1002/2005.
            
         
               (4)
            
            
               Nariadenie (ES) č. 1238/95 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Stáleho výboru pre práva Spoločenstva na odrody rastlín,
            
         PRIJALA TOTO NARIADENIE:
   Článok 1
   Nariadenie (ES) č. 1238/95 sa mení a dopĺňa takto:
   
               1.
            
            
               V článku 9 sa odsek 1 nahrádza takto:
               „1.   Úrad účtuje držiteľovi práv Spoločenstva na odrody rastlín (ďalej len ‚držiteľ’) poplatok za každý rok trvania práva Spoločenstva na odrody rastlín (ročný poplatok) vo výške 300 EUR za roky 2003 až 2007 a vo výške 435 EUR za rok 2008 a nasledujúce roky.“
            
         
               2.
            
            
               V článku 12 ods. 1 sa písmeno b) nahrádza takto:
               
                           „b)
                        
                        
                           poplatky za vydávanie overených kópií dokumentov; a“.
                        
                     
         
               3.
            
            
               Tabuľka v prílohe I sa mení a dopĺňa takto:
               
                           a)
                        
                        
                           Záhlavie druhého stĺpca sa nahrádza takto:
                           „Poplatok v rokoch 2003 až 2006“;
                        
                     
                           b)
                        
                        
                           Záhlavie tretieho stĺpca sa nahrádza takto:
                           „Poplatok v roku 2007 a nasl.“
                        
                     
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 227, 1.9.1994, s. 1. Nariadenie naposledy zmenené a doplnené nariadením (ES) č. 873/2004 (Ú. v. EÚ L 162, 30.4.2004, s. 38).
   
      (2)  Ú. v. ES L 121, 1.6.1995, s. 31. Nariadenie naposledy zmenené a doplnené nariadením (ES) č. 569/2003 (Ú. v. EÚ L 82, 29.3.2003, s. 13).
   
      (3)  Ú. v. ES L 121, 1.6.1995, s. 37. Nariadenie naposledy zmenené a doplnené nariadením (ES) č. 1002/2005 (Ú. v. EÚ L 170, 1.7.2005, s. 7).